section_heading: Sezona 2004./05.
paragraph_text: U sezoni 2004./05., LeBron je izabran na prvu All-Star utakmicu. Upisao je 13 poena, 8 skokova i 6 asistencija u pobjedi Istoka 125:115. Tijekom sezone LeBron je srušio brojne rekorde. Postao je najmlađim igračem koji je ostvario triple-double, postigao 50 poena na utakmici i proglašen u All-NBA momčad. Prosječno je bilježio 27,2 poena, 7,4 skokova, 7,2 asistencije i 2,2 ukradene lopte po utakmici. Cavsi su sezonu završili s omjerom pobjeda i poraza 42-40 i ponovno nisu uspjeli ući u doigravanje.